Sandy: Vrese van hongersnood in Haïti | Nuus24
Fotogalery - Superstorm Sandy saai verwoesting
Superstorm Sandy saai verwoesting
Port-au-Prince – Vrese bestaan dat daar voedseltekorte in Haïti kan wees nadat sterk winde en swaar reën weens Orkaan Sandy dié land se oeste erg beskadig het.Amptenare het ook gewaarsku dat die vloede kan lei tot ‘n styging in die aantal cholera-gevalle.Orkaan Sandy word blameer vir sowat 70 sterftes in die Karibiese Eilande en meer as 50 van hierdie sterftes was in Haïti.Laurent Lamothe, premier van Haïti, het die orkaan as ‘n massiewe ramp beskryf, het BBC News berig. Meer as 7 500 mense is al sedert 2010 in Haïti se cholera-epidemie dood. Honderde nuwe gevalle word ook weekliks aangemeld. Nog ‘n groot bekommernis is die skade aan die landbou-sektor.Meer as 70% van die oeste in die suide van die land is vernietig.In Jamaika het Orkaan Sandy ook erge skade aangerig aan koffie- en piesang-plantasies.Talle huise is ook tydens die orkaan vernietig met duisende wat beskadig is.“Selfs voor die orkaan het ons ernstige ekonomiese uitdagings gehad. Dit is nou vererger deur Orkaan Sandy,” het Portia Simpson Miller, Jamaika se premier, gesê.Lees hier meer.– Volg Nuus24 op Twitter Lees meer oor: jamaika | haïti | orkaan sandy VOLGENDE OP NUUS24X